Bugun, 22 sentabr kuni Xalqaro avtomobilsiz kun munosabati bilan poytaxtda "Tungi velosayr" festivali o‘tkaziladi. Ichki ishlar vazirligi Yo‘l harakati xavfsizligi bosh boshqarmasi xabariga ko‘ra, sayr 22 sentabr kuni soat 20:00da Toshkentdagi Maxtumquli va Mirzo Ulug‘bek ko‘chalari kesishmasidan boshlanib, "Yangi O‘zbekiston" bog‘igacha davom etadi. Ma’lum qilinishicha, velosayr paytida avtomobillar qatnovi to‘liq to‘xtatilmaydi. Ushbu tadbirda barcha velosport ishqibozlari – professionallar va havaskorlar ishtirok etishlari mumkinligi aytilgan.